钦定古今图书集成/明伦汇编/交谊典/第081卷 > 性理会通 > 《别令狐绹拾遗书》前人
## 钦定古今图书集成/明伦汇编/交谊典/第081卷 > 性理会通 > 《别令狐绹拾遗书》前人

子直，足下行日已定，昨幸得少展写，足下去后，怃然
不怡。今早垂致《葛衣书》辞委曲，恻恻无已。自昔非有
故旧援拔，卒然于稠人中相望，见其表，得所以类君
子者。一日相从，百年见肺肝。尔来足下仕益达，仆困
不动，固不得有常合而有常离。足下观人与物，共此
天地耳，错行杂居，蛰蛰哉！不幸天能恣物之生，而不
“能与物慨然，量其欲牙齿者，恨不得翅羽，角者，又恨
不得牙齿。”此意人与物略同耳，有所趋，故不能无争，
有所争，故不能不于同中而有各异耳。足下观此世，
其同异如何哉？儿冠出门，父翁不知其枉直；女笄上
车，夫人不保其贞污。此于亲亲不能无异势也。亲者
尚尔，则不亲者恶望其无隙哉？故近世交道几丧，欲
尽，足下与仆于天独何禀？当此世生而不同此世，每
一会面一分散，至于慨然相执手，嚬然相蹙，泫然相
泣者，岂于此世有他事哉？惜此世之人，率不能如吾
之所乐，而又甚惧吾之徒孑立寡处，而与此世者蹄
尾纷然，蛆吾之白，摈置讥诽，袭出不意，使后日有希
吾者。且惩吾困而不能坚其守，乃舍吾而之他耳。足
下不知与此世者居，常绐于其党，何语哉？必曰：“吾恶
市道。”呜呼！此辈真手搔鼻。而喉嘁人之灼痕为癞
者，市道何肯如此辈邪？今一大贾坐滞货中，人人往
须之，甲得若干，曰“其赢若干”，丙曰“吾索之。”乙得若干，
曰“其赢若干”，戊曰“吾索之。”既与之，则欲其蕃，不愿其
亡失口舌，拜父母，出妻子，伏腊相见有贽，男女嫁娶
有问。不幸丧死有致，馈，葬有临送吊哭，是何长者大
人哉！他日甲乙俱入之不欺，则又愈得其所欲矣。《回
环》出入如此，是“终身欲其蕃，不愿其亡失口舌，拜父
母益严，出妻子益敬，伏腊相见贽益厚，男女嫁娶问
益丰，不幸丧死馈赠临送吊哭情益悲”，是又何长者
大人哉！唯是于信誓有大欺谩，然后骂而绝之，击而
逐之，讫身而勿与通也。故一市人率少于大贾而不
信者，此岂可与此世交者等邪？今日亦肝脑相怜，明
日众相唾辱，皆自其时之与势耳。时之不在，势之移
去，虽百仁义我，百忠信我，我尚不顾矣，岂不顾己而
又唾之？足下果为市道何如哉？今人娶妇入门，母姑
必祝之曰“善相宜”，则祝曰“蕃息。”后日生女子，贮之幽

姓家，非能违摘天性而不如此，至其羔鹜在门，有不
问贤不肖健病，而但论财货，恣求取为事，当其为女
子时，谁不恨及？为母妇则亦然。彼父子男女，天性岂
有大于此者邪？今尚如此，况他舍外人，燕生越养而
相望相救，抵死不相贩卖哉！䌷而“绎之，真令人不爱
此世，而欲狂走远飏耳。果不知足下与仆之守是邪？
非邪？首阳之二百，岂蕲盟津之八百，吾又何悔焉？千
百年下，生人之权，不在富贵，而在直笔者，得有此人，
足下与仆当有所用意，其他复何云云。但当誓不羞
市道，而又不为忘其素恨之母妇耳。”商隐再拜。